შემოდგომა
შემოდგომა — წელიწადის დრო, რომელიც დედამიწის ჩრდილოეთ ნახევარსფეროში შემოდგომის ბუნიობიდან (23 სექტემბერი) ზამთრის მზებუდობამდე (22 დეკემბერი) გრძელდება. ჩვეულებრივ ჩრდილოეთ ნახევარსფეროში შემოდგომის თვეებია: სექტემბერი; ოქტომბერი; ნოემბერი. ხოლო სამხრეთ ნახევარსფეროში შემოდგომა შემდეგ თვეებში უწევს: მარტი; აპრილი; მაისი. როდესაც ჩრდილოეთ ნახევარსფეროში შემოდგომაა, სამხრეთ ნახევარსფეროში გაზაფხულია. დღე საგრძნობლად მოკლდება, იწყება გრილი ამინდები და ფოთოლცვენა. შემოდის მრავალგვარი ხილი. ბუჩქები დახუნძლულია კენკრით. იწყება რთველი, მოსავლის აღების ალო, შემდეგ ყანებს საშემოდგომოდ გადახნავენ. ბევრი ცხოველი და ადამიანიც ზამთრისთვის საკვებს იმარაგებს. ფრინველების უმრავლესობა თბილ ქვეყნებში მიფრინავს.